Ilham Tohti (nascut el 25 d'octubre de 1969) és un economista uigur que està sentenciat a cadena perpètua a la Xina, per càrrecs relacionats amb el separatisme. És un defensor vocal de la implementació de les lleis d'autonomia regional a la Xina, va ser l'amfitrió de "Uyghur Online", un lloc web fundat el 2006 que discuteix temes uigurs, i és conegut per la seva investigació sobre les relacions entre uigurs i han. Ilham va ser cridat de la seva casa de Pequín i detingut poc després dels disturbis d'Ürümqi de juliol de 2009
per les autoritats a causa de les seves crítiques a les polítiques del govern xinès cap als uigurs a Xinjiang. Ilham va ser alliberat el 23 d'agost després de la pressió i la condemna internacional. Va ser detingut de nou el gener de 2014 i empresonat després d'un judici de dos dies. Per el seu treball davant l'adversitat va ser guardonat amb el Premi PEN/Barbara Goldsmith per la Llibertat d'Escriure (2014), el Premi Martin Ennals (2016), el Premi Václav Havel de Drets Humans (2019), i el Premi Sájarov (2019). Ilham és vist com un moderat i creu que a Xinjiang se li hauria de concedir l'autonomia d'acord amb els principis democràtics.